
     Ako Kiki a Riki rybky do potoka vrátili
    
   

   
    Na kraji veľkého lesa s veľkými stromami a veľkými kopcami stojí osamelá farma. Kedy tu vyrástla, to neviem. Celé roky tu už stála. Ani veľká, ani malá. Taká akurát, aby si tu starý gazda spolu s niekoľkými domácimi zvieratkami mohli spokojne nažívať a život v prírode si užívať. Keby tých zvierat bolo menej, povedali by sme, že je to len obyčajný dedinský dom. Ale keďže náš gazda tu choval mačku, psa, sliepočky, kohútikov, králikov, kačky, ovečky, kozičky, kravku, býka, koníka, prasiatka, dokonca aj poštových holubov, a navyše sa staral ešte aj o veľkú záhradu, malé políčko a niekoľko ovocných stromov, budeme sa tváriť, že je to ozajstná farma a náš gazda je skutočný farmár. No a ako to už na tom svete chodí – tam, kde veľa ľudí a či zvierat spolu žije, tam sa stále niečo deje. A veru to často bývajú aj príhody nečakané, ba až neuveriteľné. Napríklad ako príbeh o rybičkách, ktoré zablatili celú farmu, aj keď pritom na farme vôbec nikdy neboli. Ako je to možné? Veľmi jednoducho. Stalo sa to celé iba náhodou, keď ocitli sa naše lúky pod vodou.
   

   
    Po dlhej tuhej zime prišla do nášho kraja konečne jar a s ňou aj silné jarné dažde. Pršalo a pršalo celé dni, až sa malý potôčik, ktorý tečie neďaleko farmy, zmenil na veľký potok a neskôr až na malú rieku. Voda sa rozlievala z koryta na okolité brehy. Zatopila lúky, polia aj cesty. Tak sa stalo, že zrazu riečka tiekla aj popri plote našej farmy. Gazda aj zvieratká s obavami sledovali divoko tečúcu vodu a premýšľali, dokedy ešte bude jej hladina stúpať.

    „Fííííháááá, to je vody. Ešte chvíľu sa tá hladina bude zdvííííhááááť a zatopí aj farmu. Možno by sme si mali postaviť nejaký lodný príííístááááv,“ zaerdžal koník Hektor, ktorý ešte nikdy predtým toľko vody nevidel.
   

   
    „Nerozprávaj koniny!“ okríkol ho býk Patrik. „Na čo nám tu búúúde prístav? My nie sme zvyknutí

    Vážení čtenáři, právě jste dočetli ukázku z knihy Kiki a Riki.

    Pokud se Vám ukázka líbila, na našem webu si můžete zakoupit celou knihu.

